Diari Oficial de la Generalitat Valenciana


Sumari del DOGV 4215, del 22-03-2002 (2002/2205)

Notificació al senyor Antonio Sinsaez Sánchez.
----------------------------------------------

### Dades del document

Número de DOGV
:   4215

Data del DOGV
:   22-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2205


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Antonio Sinsaez Sánchez. [2002/A2205]
  
Notificació de la Resolució d'11 d'octubre de 2001, del conseller d'Obres Públiques, Urbanisme i Transports, al senyor Antonio Sinsaez Sánchez, en relació amb la sol·licitud de declaració d'interés comunitari per a la instal·lació d'activitat industrial a Godelleta.
  
El conseller d'Obres Públiques, Urbanisme i Transports, amb data 11 d'octubre de 2001, va adoptar la resolució que a continuació es transcriu:
  
«Vist l'expedient promogut pel senyor Antonio Sinsaez Sánchez, pel qual se sol·licita la declaració d'interés comunitari per a la instal·lació d'activitat industrial, en el terme municipal de Godelleta (València), i de conformitat amb els següents:
  
Antecedents de fet
  
1. Amb data 15 de març de 2000, va tindre entrada en el Registre de la Conselleria d'Obres Públiques, Urbanisme i Transports la sol·licitud del senyor Antonio Sinsaez Sánchez, que insta la declaració d'interés comunitari per a la instal·lació d'activitat industrial en el terme municipal de Godelleta.
  
2. El dia 15 de maig de 2000 es va requerir l'Ajuntament de Godelleta perquè emetera l'informe preceptiu assenyalat en l'article 16 de la Llei 4/1992, de 5 de juny, de la Generalitat Valenciana, de Sòl No Urbanitzable, segons el qual la decisió d'atribuir els usos o els aprofitaments correspon a l'administració de la Generalitat en exercici de la seua potestat d'ordenació territorial i urbanística de planejament, sempre que l'Ajuntament haja emés prèviament un informe favorable a l'actuació.
  
3. Havent transcorregut un termini superior als tres mesos previstos en l'article 42.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, sense que l'emissió del preceptiu informe tinguera lloc, la Comissió Informativa de la Comissió Territorial d'Urbanisme, en sessió de 24 d'abril de 2001, va acordar emetre un informe desfavorable en relació amb la sol·licitud de declaració d'interés comunitari presentada.
  
4. Amb data 26 de juny de 2001, es va requerir novament l'Ajuntament perquè presentara l'informe preceptiu assenyalat, i no s'ha contestat a aquest requeriment.
  
Del dit requeriment va ser notificat el promotor de l'actuació.
  
Fonaments de dret
  
1. El present expedient ha de resoldre's a l'empara del que estableixen els articles 8.2, 16 i 18 de la Llei 4/1992, de 5 de juny, sobre Sòl No Urbanitzable, i la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. L'atribució d'ús i aprofitament per a aquestes activitats s'efectua mitjançant una tècnica, creada en la mateixa llei, denominada declaració d'interés comunitari i a la qual en el preàmbul de la llei es configura com ?una espècie de planejament puntual?.
  
El mateix preàmbul assenyala que amb la declaració d'interés comunitari no es tracta d'apreciar l'interés públic d'una activitat, sinó de necessitar la preferència i idoneïtat de la localització concreta, segons els criteris i els fins propis de la competència per a l'ordenació del territori. No es tracta, afig el text, de dirimir quines actuacions constructives són assumibles en l'espai rural, sinó que cal ponderar els emplaçaments que donen millor suport per a la correcta vertebració del territori.
  
Batega, per tant, en la idea del legislador la pretensió que la declaració d'interés comunitari s'efectue en favor del millor emplaçament des del punt de vista, no sols de la concreta activitat i de l'ús a què es destinarà, sinó de l'ordenació territorial. Per això, en l'article 16.2 de la pròpia llei s'exigeix que l'acte administratiu que decidisca sobre l'atribució de l'ús i aprofitament després de l'informe previ municipal favorable, pondere les circumstàncies tals com: les característiques de l'activitat que s'han de realitzar i les construccions necessàries per a aquesta, la seua incidència sobre l'ordenació territorial adequada. La incidència de l'activitat per la seua ubicació prevista, sobre l'estructura del territori, especialment en relació amb els nuclis urbans i les xarxes generals d'infraestructures, serveis i dotacions. Oportunitat i conveniència de l'activitat des del punt de vista del desenvolupament economicosocial local autonòmic i general. Avaluació de l'impacte en el medi físic i, especialment, en la utilització dels recursos naturals, el paisatge, i els espais classificats de sòl no urbanitzable protegit.
  
La decisió positiva d'atribució d'ús i aprofitament ha d'estar fundada en la positiva valoració de l'activitat per a l'interés públic, en funció, tant de la necessitat de l'emplaçament en el medi rural, com de l'oportunitat i conveniència de la localització proposada enfront d'altres àrees del sòl no urbanitzable i de la ponderació de la racional utilització col·lectiva del territori.
  
Posades en relació les anteriors consideracions amb la sol·licitud objecte del present expedient s'adverteix que, a pesar dels reiterats requeriments efectuats a l'Ajuntament a fi que es manifestara respecte a l'actuació sol·licitada, el dit tràmit ha esdevingut ineficaç, per la qual cosa, donat el caràcter preceptiu atorgat per la Llei 4/1992, del Sòl No Urbanitzable, al referit informe, únicament ha de pronunciar-se per aquesta Conselleria, dins de l'estricte àmbit de les seues competències, denegant la sol·licitud formulada.
  
3. De conformitat amb el que disposa l'article 18.3 de la Llei 4/1992, de la Generalitat Valenciana, de 5 de juny, sobre Sòl No Urbanitzable, i l'article 6.d del Decret 77/1996, de 16 d'abril, que aprova el Reglament dels Òrgans Urbanístics de la Generalitat Valenciana, la competència per a la denegació correspon al conseller d'Obres Públiques, Urbanisme i Transports.
  
Vistos els preceptes legals citats i la resta de general i pertinent aplicació, resolc:
  
Denegar la sol·licitud de declaració d'interés comunitari formulada pel senyor Antonio Sinsaez Sánchez per a la instal·lació d'activitat industrial, en el terme municipal de Godelleta (València).
  
Contra la present resolució, que posa fi a la via administrativa, es podrà interposar un recurs potestatiu de reposició davant del conseller d'Obres Públiques, Urbanisme i Transports, en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, un recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que es puga exercitar qualsevol altre recurs que s'estime oportú.»
  
La present notificació és transcripció exacta de la resolució original que consta en l'expedient.